## Odluka o davanju ovlaštenja Ministarstvu za javne radove, obnovu i graditeljstvo za kupnju stanova za stambeno zbrinjavanje povratnika koji nisu vlasnici kuće ili stana, a živjeli su u stanovima u društvenom vlasništvu (bivši nositelji stanarskog prava) na područjima Republike Hrvatske, koja su izvan područja posebne državne skrbi

### NN 100/2003 (17.6.2003.), Odluka o davanju ovlaštenja Ministarstvu za javne radove, obnovu i graditeljstvo za kupnju stanova za stambeno zbrinjavanje povratnika koji nisu vlasnici kuće ili stana, a živjeli su u stanovima u društvenom vlasništvu (bivši nositelji stanarskog prava) na područjima Republike Hrvatske, koja su izvan područja posebne državne skrbi

# VLADA REPUBLIKE HRVATSKE

1292

Na
temelju članka 10. stavaka 1. i 2. te članka 30. stavka 2. Zakona o Vladi
Republike Hrvatske (»Narodne novine«, br. 101/98, 15/2000 i 117/2001), Vlada
Republike Hrvatske je na sjednici održanoj 12. lipnja 2003. godine donijela

## ODLUKU

### o davanju ovlaŠtenja Ministarstvu za javne radove, obnovu i graditeljstvo za kupnju stanova za stambeno zbrinjavanje povratnika koji nisu vlasnici kuĆe ili stana, a Živjeli su u stanovima u druŠtvenom vla­sniŠtvu (bivŠi nositelji stanarskog prava) na podruČjima Republike Hrvatske, koja su       izvan podruČja posebne drŽavne skrbi

I.

Vlada
Republike Hrvatske ovlašćuje Ministarstvo za javne radove, obnovu i graditeljstvo
da, u ime Republike Hrvatske, kupi od Agencije za pravni promet i posredovanje
nekretninama određeni broj novoizgrađenih stanova na obročnu otplatu, prema
odredbama Zakona o društveno poticanoj stanogradnji (»Narodne novine«, broj
109/2001), koji stanovi su namijenjeni za davanje u najam povratnicima koji
nisu vlasnici stana ili kuće, a koji su živjeli u stanovima u društvenom
vlasništvu na područjima Republike Hrvatske koja su izvan područja posebne državne
skrbi.

Za potrebe stambenog zbrinjavanja povratnika na onim
područjima koja su izvan područja posebne državne skrbi, a na kojima se neće
graditi stanovi prema Zakonu o društveno poticanoj stanogradnji, Ministarstvo
za javne radove, obnovu i graditeljstvo ovlašćuje se da u skladu s iskazanim
potrebama i raspoloživim sredstvima kupi od fizičkih ili pravnih osoba određeni
broj stanova.

II.

Za sklapanje kupoprodajnih ugovora u skladu s točkom
I. ove Odluke, ovlašćuju se ministar za javne radove, obnovu i graditeljstvo te
njegov pomoćnik za pitanja prognanika, povratnika i izbjeglica.

III.

Za upravljanje, korištenje i raspolaganje kupljenim
stanovima u skladu s namjenom iz točke I. ove Odluke, odnosno za davanje tih
stanova u najam povratnicima, Vlada Republike Hrvat­ske ovlašćuje Ministarstvo
za javne radove, obnovu i graditeljstvo, koje će s korisnikom stana sklopiti
ugovor o najmu u skladu s odredbama Zakona o najmu stanova, time da se
najamnina za te stanove utvrđuje u visini najamnine koju se plaća prema odredbi
članka 7. stavka 4. Zakona o područjima posebne državne skrbi (»Narodne
novine«, broj 26/2003 – pročišćeni tekst).

IV.

Sredstva za kupnju stanova iz točke I. ove Odluke
osigurat će se u okviru proračunskih pozicija Ministarstva za javne radove,
obnovu i graditeljstvo u državnom proračunu, počevši od 2004. godine. U državnom
proračunu za 2004. godinu sredstva će se osigurati u skladu s obrađenim
zahtjevima za stambeno zbrinjavanje podnesenim Ministarstvu za javne radove,
obnovu i graditeljstvo, do kraja rujna 2003.

V.

Ova Odluka stupa na snagu danom objave u »Narodnim
novinama«.

Klasa: 019-04/02-02/09

Urbroj: 5030109-03-12

Zagreb, 12. lipnja 2003.

Potpredsjednik
**dr. sc.** **Goran Granić,** v. r.

Odluka, NN 100/2003-1292